มาร์เวลคอมิกส์
บริษัท มาร์เวลเวิลด์ไวด์ () หรือเรียกทั่วไปว่า มาร์เวลคอมิกส์ () และชื่อก่อนหน้านีนี้บริษัท มาร์เวลพับลิชิง () และ มาร์เวลคอมิกส์กรุป () เป็นค่ายการ์ตูนและสื่อต่าง ๆ ที่เกี่ยวกับซูเปอร์ฮีโรของสหรัฐอเมริกา ก่อตั้งในปี ค.ศ. 1939 โดย มาร์ติน กูดแมน ในนามของไทม์ลีคอมิกส์ มีนักเขียน นักวาดคนสำคัญ เช่น สแตน ลี แจ็ก เคอร์บี สตีฟ ดิตโก เป็นต้น
มาร์เวลคอมิกส์ มีชื่อเสียงโด่งดังและรู้จักกันดี เช่น เอ็กซ์เมน สไปเดอร์-แมน ฮัลก์ กัปตันอเมริกา ไอรอนแมน ธอร์ เป็นต้น และศัตรูที่โด่งดังและรู้จักกันดี เช่น กรีนก็อบลิน แม็กนีโต ด็อกเตอร์ดูม โลกิ กาแล็กตัส และเรดสกัล เป็นต้น
มาร์เวลคอมิกส์ และคู่แข่งสำคัญมายาวนานคือดีซีคอมิกส์ ร่วมหุ้นกันไป 80 % ของตลาดหนังสือการ์ตูนอเมริกันในปี ค.ศ. 2008 ปัจจุบันมาร์เวลคอมิกส์เป็นส่วนหนึ่งของบริษัทเดอะวอลต์ดิสนีย์
รายชื่อภาพยนตร์ในจักรวาลภาพยนตร์มาร์เวล
ในวันที่9 กุมภาพันธ์ 2015, โซนี่ พิคเจอร์สและมาร์เวลสตูดิโอส์ได้ประกาศว่า โซนี่จะร่วมมือกันสร้างภาพยนร์สไปเดอร์-แมนกับมาร์เวลสตูดิโอ ประธานไฟกีและเอมี ปาสคาล โดยโซนี่จะเป็นผู้ออกทุนและอำนวยการสร้างภาพยนตร์สไปเดอร์แมน ภาพยนตร์สไปเดอร์-แมนมีกำหนดฉายในวันที่ 7กรกฎาคม ค.ศ.2017 ในเดือนเมษายนปี2015ไฟกียืนยันว่าตัวละครจะเป็นปีเตอร์ ปาร์คเกอร์ และเพิ่มตัวละครนี้เป็นส่วนหนึ่งของจักรวาลภาพยนตร์มาร์เวลตั้งแต่เดือนตุลาคมปี2557 โดยเปิดตัวครั้งแรกในภาพยนตร์เรื่องแรกของเฟสสาม โดยบอกว่า"มาร์เวลจะไม่ประกาศอะไรอย่างเป็นทางการจนกว่าภาพยนตร์จะเป็นระบบระเบียบ ให้เราปฏิบัติการด้วยแผนA ในเดือนตุลาคม กับแผนB หากจัดการให้เปลี่ยนรูปแบบของภาพยนตร์ เราได้รับข้อคิดเห็นเกี่ยวกับสไปเดอร์-แมนหลากหลาย จนกว่าเราได้รับความคิดเห็นของขั้นตอนที่สาม"” และในเดือนมิถุนายน ปี2015ทอม ฮอลแลนด์ได้รับบทเป็นสไปเดอร์-แมน และจอน วัตส์ได้รับหน้าที่กำกับภาพยนตร์เรื่องนี้ และเดือนต่อมาได้ประกาศว่าจอห์น ฟรานซิส ดาเลย์และจอนาทัน เอ็ม. โกลด์ชไตน์ได้รับหน้าที่เขียนบทภาพยนตร์ และคาดว่าจะเริ่มถ่ายทำในเดือนมิถุนายนปี 2015